Антонинов вал
Антониновият вал (; ) е защитно укрепление, представляващо каменна стена с ров пред нея, което издигат древните римляни. То пресича днешна Централна Шотландия.

Изграждането на Антониновия вал започва през 142 година, по време на управлението на Антонин Пий, от Лолий Урбик и е завършено през 144 г. Валът се простира на 60 км. Той е трябвало да замести Адриановия вал на юг, като граница на римската провинция Британия, но докато римляните направили временни укрепления и лагери северно от стената, те не победили каледоните и Антониновият вал претърпял много атаки. По-късно, през 208 г., император Септимий Север възстановил част от стената.

Римляните наричали земята северно от стената Каледония, макар че в някои контексти думата може да означава и земята северно от Адриановия вал.

Въпреки че е разрушена от времето, останки от стената все още могат да се видят в отделни части на Шотландия.

Външни препратки 
 www.athenapub.com 
 www.athenapub.com 
 www.roman-britain.co.uk
 www.almac.co.uk 
 www.paperclip.org.uk 

Обекти на световното наследство във Великобритания
Стени
Отбранителни линии
Римска архитектура
Крепости във Великобритания
История на Шотландия
Древноримски археологически обекти